**ПИТАНЕ**

**ОТ: Мирослав Славов Спасов** – общински съветник от Коалиция „БСП за България“

**Относто:** Обгазяване на райони в гр. Карнобат

Уважаеми г-н Димитров,

На територията на град Карнобат извършва дейност предприятие – завод за проводници собственост на „Борднетце - България” ЕООД. От 05.04.2024 и в продължение на дните след това на територията на предприятието и около него се наблюдават завишени концентрации на отровни газове във въздуха, което застрашава живота и здравето на жители на гр. Карнобат, както и на работещите в и около гореупоменатото предприятие. През изминалите няколко дни, бяхме свидетели на безпрецедентни проверки от почти всички органи на държавната, общинската и съдебната власт. Имайки предвид всички тези действия на органите и като се има предвид високия обществен интерес към случая бихте ли ми отговорил на следните въпроси /доколкото разбира се е позволено от законите на страната/:

1. Към днешна дата /10.04.2024 и следващи/, съществува ли непосредствена опасност за населението в гр. Карнобат, както и за работещите около и в зоната на обгазяването?
2. Съществува ли опасност от екологични последствия с неблагоприятен характер върху растителния и животински свят в региона?
3. Установен ли е източника на замърсяване и какви мерки предприема Ръководството на Общината с оглед ограничаване и прекратяване на дейността му?

Съгласно Правилника за организацията и дейността на Общински съвет – Карнобат, неговите комисии и взаимодействието му с общинската администрация, заявявам желанието си да ми бъде отговорено писмено.

Имайки предвид обществената значимост на поставените въпроси се надявам на бърз и изчерпателен отговор. Предварително Благодаря за получените отговори!